Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 7. sjednici održanoj dana 26. veljače 2026. godine donijelo je

**O D L U K U**

**o davanju suglasnosti trgovačkom društvu IVAPLIN d.o.o. za sklapanje sudske nagodbe**

Općinsko vijeće Općine Križ daje suglasnost za sklapanje sudske nagodbe u sudskom sporu koji se vodi na Trgovačkom sudu u Zagrebu između tuženika IVAPLIN d.o.o. i tužitelja GRADSKA PLINARA ZAGREB-OPSKRBA d.o.o. pod poslovnim brojem Povrv-630/2022 radi isplate iznosa od 3.979.969 EUR, koji tužitelj potražuje za isporučeni plin tuženiku u 1. 2. i 3. mjesecu 2022. godine.

Okvirne postavke za sklapanje sudske nagodbe za koju se daje ova suglasnost prezentirane su od strane Uprave IVAPLIN d.o.o. Skupštini i Nadzornom odboru na zajedničkoj sjednici održanoj dana 12. veljače 2026. godine i u bitnome se svode na sljedeće:

* IVAPLIN na računu ima iznos od 2.000.000 EUR namijenjen za rješavanje utuženih potraživanja GRADSKE PLINARE ZAGREB-OPSKRBA d.o.o.
* IVAPLIN d.o.o. je likvidan i posluje s dobiti te može iz redovnog poslovanja vraćati dio potraživanja tužitelja kroz mjesečne anuitete tijekom 10 odnosno 15 godina
* Ukoliko IVAPLIN od Ministarstva gospodarstva dobije naknadu koju je zatražio za rješavanje potraživanja prema tužitelju temeljem Uredbe o otklanjanju poremećaja na domaćem tržištu energije, tužitelju će isplatiti naknadu i time zatvoriti ukupno potraživanje prema tužitelju utvrđeno sudskom nagodbom, što može biti već u prvoj godini otplate mjesečnih anuiteta
* Sredstva osiguranja plaćanja po sudskoj nagodbi daje IVAPLIN d.o.o.
* Svaka strana plaća svoje troškove sudskog postupka.

Ovom Odlukom Općinsko vijeće Općine Križ kao član/osnivač trgovačkog društva IVAPLIN d.o.o. daje suglasnost Općinskom načelniku Općine Križ da u Skupštini IVAPLIN d.o.o. donese i potpiše potrebne odluke/suglasnosti na temelju kojih će Uprava IVAPLIN d.o.o provesti postupak sklapanja sudske nagodbe u okvirima utvrđenim u točki I. ove Odluke.

Ova Odluka stupa na snagu danom donošenja, a objavit će se u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 025-02/26-01/02

URBROJ: 238-16-01-26-2

Križ, 26. veljače 2026.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članka 6., stavka 2. i članka 11., stavka 6. Zakona o zdravstvenoj zaštiti („Narodne novine“ br. 100/18, 125/19, 147/20, 119/22, 156/22, 33/23, 36/24 i 102/25), članka 19., stavka 1., podstavka 6. i članka 35. Zakona o lokalnoj i područnoj (regionalnoj) samoupravi („Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ («Glasnik Zagrebačke županije» br. 11/21, 57/23 i 25/25) i članka 64. Poslovnika Općinskog vijeća Općine Križ («Glasnik Zagrebačke županije» br. 11/21), Općinsko vijeće Općine Križ na 7. sjednici održanoj dana 26. veljače 2026. godine donijelo je

**PROGRAM**

**mjera osiguravanja primarne zdravstvene zaštite**

**na području Općine Križ za 2026. godinu**

**I. OPĆE ODREDBE**

**Članak 1.**

Odredbom članka 19., stavka 1., podstavka 6. Zakona o lokalnoj i područnoj (regionalnoj) samoupravi („Narodne novine" broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisano je da općine i gradovi u svom samoupravnom djelokrugu obavljaju poslove primarne zdravstvene zaštite kao poslove lokalnog značaja kojima se neposredno ostvaruju potrebe građana. Odredbom članka 6., stavka 2. Zakona o zdravstvenoj zaštiti („Narodne novine“ br. 100/18, 125/19, 147/20, 119/22, 156/22, 33/23, 36/24 i 102/25), propisano je da jedinice lokalne i područne (regionalne) samouprave u skladu s utvrđenim pravima i obvezama osiguravaju uvjete za zaštitu, očuvanje i poboljšanje zdravlja stanovništva, organiziraju i osiguravaju ostvarivanje zdravstvene zaštite na svom području dok je člankom 11., stavak 6. navedenog Zakona propisano da jedinica lokalne samouprave može osigurati sredstva u svrhu poticanja zdravstvenih radnika za rad na svom području radi popunjavanja mreže javne zdravstvene službe.

Riječi koje se u ovom Programu koriste u muškom rodu odnose se jednako na muški i ženski rod.

**Članak 2.**

Općina Križ suočena je s problemom nedostatka pojedinih doktora medicine specijalista, kao i s potrebom zadržavanja zaposlenog doktora specijalista pedijatrijske medicine u Domu zdravlja Zagrebačke županije, Ispostavi Ivanić-Grad, lokaciji Križ (u daljnjem tekstu: Ambulanta u Križu), a zbog navedenog narušena je kvaliteta primarne zdravstvene zaštite na području Općine Križ.

**II. CILJEVI PROGRAMA**

**Članak 3.**

Mjere propisane ovim Programom usmjerene su na sufinanciranje rada pojedinih specijalističkih ambulanta u Ambulanti u Križu, najam prostorija i prostora za obavljanje rada liječnika specijalista te sufinanciranje radi poticanja zadržavanja na radnom mjestu postojećeg specijalista doktora pedijatrijske medicine na radu u Ambulanti u Križu, a sve s ciljem osiguravanja dostupnosti, kontinuiteta te zadržavanja opsega i kvalitete primarne zdravstvene zaštite na području Općine Križ.

-2-

**III. KORISNICI PROGRAMA**

**Članak 4.**

Pravo na ostvarivanje mjera iz ovog Programa mogu ostvariti doktori medicine specijalisti za pojedinu granu medicine i zdravstvene ustanove i to na način i pod uvjetima propisanima ovim Programom.

**IV. MJERE**

**Članak 5.**

Mjere osiguravanja primarne zdravstvene zaštite na području Općine Križ za 2026. godinu su:

1. **Pravo na poticajnu naknadu.**
2. **Sufinanciranje rada pojedinih specijalističkih ambulanta.**
3. **Sufinanciranje odnosno financiranje korištenja i sukorištenja pojedinih prostorija u Ambulanti u Križu.**

**1. Mjera: Pravo na poticajnu naknadu**

**Članak 6.**

1.1. Korisnik mjere Pravo na poticajnu naknadu može ostvariti isključivo doktor medicine specijalist za pedijatriju, zaposlen u ordinaciji za pedijatriju u Ambulanti u Križu na puno radno vrijeme i to na način i pod uvjetima propisanima ovim Programom.

1.2 Iznos poticajne naknade

Iznos Poticajne naknade, u skladu s mogućnostima proračuna Općine Križ, određuje se Odlukom o visini poticajne naknade, koju za 2026. godinu, prema propisanim nadležnostima, donosi Općinski načelnik Općine Križ odnosno Općinsko vijeće Općine Križ.

1.3. Podnošenje zahtjeva za ostvarivanje prava na poticajnu naknadu

Pisani zahtjev za ostvarivanje prava na poticajnu naknadu podnosi se Općini Križ.

1.4. Donošenje odluke o pravu na isplatu poticajne naknade

Odluku o pravu na isplatu poticajne naknade donosi Općinski načelnik Općine Križ.

1.5. Sklapanje ugovora o dodjeli poticajne naknade

Doktor medicine specijalist za pedijatrijsku medicinu kojem je odlukom Općinskog načelnika priznato pravo na poticajnu naknadu, s Općinom Križ sklapa ugovor o dodjeli poticajne naknade za 2026. godinu. Doktor medicine specijalist za pedijatrijsku medicinu koji sklopi s Općinom Križ ugovor o dodjeli poticajne naknade smatra se korisnikom poticajne naknade u smislu ovog Programa.

-3-

1.6. Isplata poticajne naknade

Poticajna naknada utvrđena u godišnjem iznosu, isplaćuje se na račun korisnika poticajne naknade, u skladu s odredbama sklopljenog ugovora o dodjeli poticajne naknade.

Porez i doprinose na isplaćenu poticajnu naknadu obračunava i plaća Općina Križ.

Korisnik poticajne naknade obvezan je u slučaju promjene radnog odnosa ili drugih povezanih promjena neodgodivo pisano obavijestiti Općinu Križ.

Općina Križ ima pravo obustaviti isplatu poticajne naknade u slučaju prekida odnosno promjena u radnom odnosu korisnika poticajne naknade u ordinaciji za pedijatriju u Ambulanti u Križu.

**2. Mjera:** **Sufinanciranje rada pojedinih specijalističkih ambulanta**

**Članak 7.**

2.1. Korisnik mjere Sufinanciranje rada pojedinih specijalističkih ambulanta u Ambulanti u Križu, može ostvariti zdravstvena ustanova čiji je zaposlenik, doktor specijalist ginekološke medicine i doktor specijalist psihijatrijske medicine, zaposlen u ustanovi koja ugovara s Općinom Križ uslugu rada tih specijalističkih ambulanta u Ambulanti u Križu i to na način i pod uvjetima propisanima ovim Programom.

2.2. Iznos sufinanciranja

Iznos sufinanciranja rada specijalističke ginekološke i psihijatrijske ambulante, u skladu s mogućnostima proračuna Općine Križ, određuje se Odlukom o iznosu sufinanciranja, koju za 2026. godinu, prema propisanim nadležnostima, donosi Općinski načelnik Općine Križ odnosno Općinsko vijeće Općine Križ.

2.3. Donošenje odluke o sufinanciranju

Odluku o sufinanciranju rada specijalističke ginekološke i psihijatrijske ambulante donosi Općinski načelnik Općine Križ.

2.4. Sklapanje ugovora odnosno sporazuma

Općina Križ će sa zdravstvenom ustanovom sklopiti ugovor odnosno sporazum kojim će se utvrditi međusobna prava i obveze vezano uz obavljanje rada specijalističke ginekološke i psihijatrijske ambulante u Ambulanti u Križu.

2.5. Isplata naknade na ime sufinanciranja

Naknada utvrđena u godišnjem iznosu na ime predmetnog sufinanciranja, isplaćuje se na račun zdravstvene ustanove, u skladu s odredbama sklopljenog ugovora odnosno sporazuma.

Zdravstvena ustanova obvezna je u slučaju promjene u rasporedu obavljanja rada specijalističke ginekološke i psihijatrijske ambulante neodgodivo pisano obavijestiti Općinu Križ.

-4-

**3. Mjera: Sufinanciranje odnosno financiranje korištenja i sukorištenja pojedinih prostorija u Ambulanti u Križu**

**Članak 8.**

Općina Križ može iz Proračuna Općine Križ za 2026. godinu odobravati izdvajanje novčanih sredstava u pravilu u mjesečnim iznosima za sufinanciranje odnosno financiranje korištenja i sukorištenja pojedinih prostorija u Ambulanti u Križu, kao i za plaćanje režijskih troškova korištenja istog prostora.

Općinski načelnik Općine Križ za predmetnu mjeru, a prema utvrđenim potrebama, donosi Odluku o izdvajanju novčanih sredstava i sklapanju ugovora, kojim se uređuju međusobna prava i obveze vezano uz provedbu mjere te sklapa Ugovor s Domom zdravlja Zagrebačke županije.

**V. ZAVRŠNE ODREDBE**

**Članak 9.**

Sredstva za provedbu ovog Programa planirana su u Proračunu Općine Križ.

**Članak 10.**

Ovaj Program stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 501-01/26-01/01

URBROJ: 238-16-01-26-1

Križ, 26. veljače 2026.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25), članka 14. Pravilnika o stipendiranju učenika i studenata s područja Općine Križ („Glasnik Zagrebačke županije“ br. 31/22 i 24/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 7. sjednici održanoj dana 26. veljače 2026. godine donijelo je

**O D L U K U**

**o izmjeni Odluke o dodjeli stipendija učenicima i studentima za školsku/akademsku godinu 2025./2026.**

**Članak 1.**

U Odluci o dodjeli stipendija učenicima i studentima za školsku/akademsku godinu 2025./2026. (KLASA: 604-01/25-01/01 URBROJ: 238/16-01-26-41 od 12. siječnja 2026. godine) članak 1. mijenja se i glasi:

**„Članak 1.**

Sukladno provedenom Natječaju za dodjelu stipendija učenicima i studentima s područja Općine Križ za školsku/akademsku godinu 2025./2026., a temeljem Pravilnika o stipendiranju učenika i studenata s područja Općine Križ (u daljnjem tekstu: Pravilnik), primjenjujući odredbe članka 7. Pravilnika, Povjerenstvo za dodjelu stipendija, utvrdilo je Konačnu listu kandidata sukladno kojoj se dodjeljuju sljedeće stipendije učenicima i studentima za školsku/akademsku godinu 2025./2026.:

**1. STIPENDIJE PREMA KRITERIJU IZVRSNOSTI**

**1.1. UČENIČKE STIPENDIJE:**

1. TEA DEČMAN, Širinec IV. godina školovanja  
2. IVAN BULKA, Novoselec IV. godina školovanja  
3. MIA TADIĆ, Križ II. godina školovanja  
4. JAN KRZNARIĆ, Križ II. godina školovanja  
5. LUKA GORČAN, Križ IV. godina školovanja   
6. ZARA BROZ, Križ II. godina školovanja 7. MARIJA HALAČEK, Križ IV. godina školovanja  
8. KRUNOSLAV BAJC, Razljev IV. godina školovanja  
9. PETRA KOVČO, Bunjani II. godina školovanja  
10. ELENA STARČEVIĆ, Novoselec II. godina školovanja  
 **1.2. STUDENTSKE STIPENDIJE:**

1. LEA MATKOVIĆ, Gornji Prnjarovec III. godina školovanja
2. ANA PEARL BURTON, Križ III. godina školovanja
3. IDA MATANIĆ, Obedišće III. godina školovanja
4. ANTONIJA PRANJIĆ, Johovec II. godina školovanja
5. DAVID ZAKARIĆ, Obedišće I. godina školovanja
6. NIKA CRNKOVIĆ, Križ II. godina školovanja
7. LUKA MILOBARA, Križ I. godina školovanja

**2. STIPENDIJE PREMA SOCIJALNOM KRITERIJU**

* 1. **UČENIČKE STIPENDIJE:**

1. JELENA SUZANA ILIĆ, Širinec IV. godina školovanja
2. MARIA SILVANA ILIĆ, Širinec II. godina školovanja
3. FRANJO BUTIĆ, Rečica Kriška III. godina školovanja

**3. STIPENDIJE ZA UČENIKE PRVOG RAZREDA GIMNAZIJE KRIŽ**

1. EVA KLEMPERA, Novoselec I. godina školovanja  
2. LUKA LOVREKOVIĆ, Gornji Prnjarovec I. godina školovanja“

**Članak 2.**

Ova Odluka stupa na snagu danom donošenja i objaviti će se na internetskoj stranici Općine Križ

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 604-01/25-01/01

URBROJ: 238-16-01-26-66

Križ, 26. veljače 2026.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 7. sjednici održanoj dana 26. veljače 2026. godine donijelo je

**O D L U K U**

**o djelomičnom poništenju Javnog natječaja za prodaju nekretnina**

I.

Poništava se djelomično Javni natječaj za prodaju nekretnina („Narodne novine“ br. 148/2025) predmet kojeg su nekretnine u vlasništvu Općine Križ i to u dijelu koji se odnosi na katastarske čestice za koje nije bilo podnesenih ponuda odnosno za nekretnine preostale kao slobodne, a koje nisu prodane temeljem predmetnog natječaja, a to su: k.č.br. 652 k.o. Hrastilnica, k.č.br. 495 k.o. Križ, k.č.br. 168, 597, 1330 i 1331 k.o. Novoselec i k.č.br. 1283 k.o. Okešinec.

II.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 940-01/25-01/09

URBROJ: 238-16-01-26-41

Križ, 26. veljače 2026.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 35. stavaka 2. i 8. i članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a shodno odgovarajućoj primjeni odredaba Zakona u upravljanju nekretninama i pokretninama u vlasništvu Republike Hrvatske (“Narodne novine” br. 155/23), Općinsko vijeće Općine Križ na 7. sjednici održanoj dana 26. veljače 2026. godine donijelo je

**O D L U K U**

**o prodaji nekretnina u vlasništvu Općine Križ**

**i utvrđivanju teksta javnog natječaja za prodaju**

I.

Općinsko vijeće Općine Križ odlučuje da se prodaju nekretnine u vlasništvu Općine Križ, koje se nalaze na području Općine Križ, a za koju prodaju utvrđuje tekst javnog natječaja kako slijedi:

„JAVNI NATJEČAJ

ZA PRODAJU NEKRETNINA

1. Predmet natječaja je prodaja nekretnina na području Općine Križ, koje su u vlasništvu Općine Križ, i to slijedećih nekretnina s naznačenim procijenjenim vrijednostima u eurima, koje vrijednosti ujedno predstavljaju i početne cijene za svaku pojedinu katastarsku česticu odnosno za katastarske čestice koje se prodaju kao cjelina (red. br. 3. i red.br. 4.):

|  |  |  |  |  |  |  |
| --- | --- | --- | --- | --- | --- | --- |
| **R.**  **BR.** | **NAZIV KATASTARSKE OPĆINE** | **BROJ ZK ULOŠKA** | **BROJ ZK ČESTICE** | **KULTURA ZK ČESTICE** | **POVRŠINA ZK ČESTICE (m²)** | **POČETNA CIJENA**  **(PROCIJENJENA**  **VRIJEDNOST NEKRETNINE)**  **(EUR)** |
| 1. | HRASTILNICA | 1051 | 652 | LIVADA  ORANICA | **Ukupno: 4442**  1500  2942 | =4.360,00 |
| 2. | KRIŽ | 2515 | 495 | **KUĆIŠTE**  VOĆNJAK  ORANICA | **Ukupno: 3574**  360  3214 | =24.500,00 |
| 3. | NOVOSELEC | 2696 | 168 | **MLADINE**  PAŠNJAK | 164 | =23.300,00 |
| 597 | **KUĆIŠTE**  LIVADA  VOĆNJAK  KUĆA I DVORIŠTE | **Ukupno: 2699**  1780  100  819 |
| 4. | NOVOSELEC | 2808 | 1330 | **PODKUĆNICE**  LIVADA  ORANICA | **Ukupno: 8190**  1450  6740 | **=19.950,00**  =3.850,00  (za kčbr.1330)  =16.100,00  (za kčbr. 1331) |
| 1331 | **KUĆIŠTE**  KUĆA I DVORIŠTE ORANICA  VINOGRAD  VOĆNJAK | **Ukupno: 10143**  646  8797  200  500 |
| 5. | OKEŠINEC | 1967 | 1283 | **KUĆIŠTE**  KUĆA I DVORIŠTE ORANICA | **Ukupno: 2797**  576  2221 | =11.760,00 |

Potrebne informacije o prostorno-planskoj namjeni nekretnina mogu se dobiti u Općini Križ.

2. Nekretnine se prodaju u zatečenom stanju „viđeno – kupljeno“.

3. Zainteresirani za kupnju nekretnina mogu podnijeti ponudu za jednu ili više katastarskih čestica, bez ograničenja, s time da kod podnošenja ponude za više katastarskih čestica, ponuditelj je u obvezi zasebno istaknuti ponuđenu kupoprodajnu cijenu za svaku pojedinu katastarsku česticu, odnosno za katastarske čestice koje se prodaju kao cjelina (red.br. 3. i red.br. 4.) ponuda se daje za cjelinu.

Ponuda se ne može podnijeti za dio površine katastarske čestice, kao niti za pojedinu katastarsku česticu iz cjeline navedene pod red.br. 3 i red.br. 4.

4. Pravo sudjelovanja u natječaju imaju:

- fizičke osobe državljani Republike Hrvatske,

- pravne osobe registrirane u Republici Hrvatskoj,

- strani državljani sukladno pozitivnim propisima Republike Hrvatske.

5. Ponuda se podnosi u pisanom obliku, na hrvatskom jeziku i latiničnom pismu.

Ponuda se može podnijeti na ponudbenom listu, a koji se može preuzeti na internetskoj stranici Općine Križ.

6. Rok za dostavu ponude je **30 dana** od dana objave ovog natječaja u Narodnim novinama.

7. Ponuda se dostavlja na adresu: Općina Križ, Trg Svetog Križa 5, 10314 Križ, u zatvorenoj omotnici, s naznakom „PONUDA ZA KUPNJU NEKRETNINE NA PODRUČJU OPĆINE KRIŽ – NE OTVARATI“.

8. Otvaranje zaprimljenih ponuda nije javno, a izvršiti će se u sjedištu općinske uprave Općine Križ, o čemu će se sastaviti zapisnik.

9. Pisana ponuda, koja mora biti potpisana, mora sadržavati:

- ime i prezime ili naziv, adresa prebivališta ili sjedišta, OIB, telefon i ostali podaci za kontakt ponuditelja,

- domovnica za fizičke osobe državljane Republike Hrvatske (može i preslika) ili preslika osobne iskaznice odnosno odgovarajući dokaz o stranom državljanstvu,

- izvod iz sudskog, obrtnog, strukovnog ili drugog odgovarajućeg registra, ako je primjenjivo

- broj katastarske čestice za koju se dostavlja ponuda, odnosno kod podnošenja ponude za cjelinu (red.br. 3. i red.br. 4.), brojeve svih čestica koje čine cjelinu,

- ponuđenu cijenu za katastarsku česticu iz ovog javnog natječaja, odnosno za katastarske čestice koje se prodaju kao cjelina (red. br. 3. i red.br. 4.), iz ovog javnog natječaja, upisanu brojkama i slovima, a koja ne može biti manja od početne cijene predviđene ovim javnim natječajem,

- dokaz o uplaćenoj jamčevini na račun Općine Križ IBAN HR4123400091821300009, s pozivom na broj HR68 7757-OIB ponuditelja

- izjavu ponuditelja, kojom se obvezuje da će, u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda. Izjava se može preuzeti na internetskoj stranici Općine Križ.

Ponuditelji su obvezni uplatiti jamčevinu u iznosu od 10% utvrđene početne cijene za cjelinu zemljišta iz javnog natječaja.

Odabranom ponuditelju uplaćena jamčevina se uračunava u iznos kupoprodajne cijene zemljišta, a ostalim ponuditeljima čija ponuda nije odabrana, izvršit će se povrat uplaćene jamčevine bez kamata.

Prvi najpovoljniji ponuditelj koji odustane od ponude gubi pravo na povrat jamčevine.

10. Za odabir ponuditelja iz ovog natječaja, Općinsko vijeće Općine Križ utvrđuje kriterij, a to je: najviša ponuđena kupoprodajna cijena uz ispunjenje uvjeta iz ovog javnog natječaja.

U slučaju da dva ili više ponuditelja imaju istu ponuđenu kupoprodajnu cijenu, prednost kod kupnje nekretnine imat će onaj ponuditelj koji je zemljišnoknjižni vlasnik susjedne parcele, a ako se radi o dva ili više tzv. susjednih vlasnika koji su ponudili istu kupoprodajnu cijenu, prednost ima onaj čija je ponuda ranije (u odnosu na zadnji dan roka za dostavu ponuda) zaprimljena u urudžbenom zapisniku Općine Križ.

11. Odluku o odabiru ponuditelja donosi Općinsko vijeće Općine Križ, o čemu će svi podnositelji ponuda biti pisanim putem obaviješteni.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu uz uvjet da je veća od početne cijene, a za takav slučaj Općinsko vijeće Općine Križ ovlašćuje Općinskog načelnika Općine Križ da donese Odluku o odabiru drugog ponuditelja ukoliko je ispunjen uvjet prava raspolaganja pojedinačnom vrijednošću predmetne nekretnine.

12. Odabrani ponuditelj dužan je sklopiti Ugovor o kupoprodaji s Općinom Križ odmah nakon donošenja odluke o odabiru ponuditelja, kojim Ugovorom će se regulirati međusobna prava i obveze između ugovornih strana.

13. Cjelokupni iznos kupoprodajne cijene za nekretninu odabrani ponuditelj je dužan uplatiti na račun Općine Križ u roku 30 dana od dana sklapanja ugovora.

14. U Ugovoru o kupoprodaji nekretnina, obvezno se ugovara da nema predaje posjeda niti prijenosa prava vlasništva na kupca dok isti u potpunosti ne izvrši obvezu uplate kupoprodajne cijene u cijelosti na račun Općine Križ.

15. Porez na promet nekretnina, odnosno sve troškove glede ovjere potpisa te upisa prava vlasništva u zemljišnim knjigama i sve ostale troškove snosi kupac.

16. Nepravodobne, nepotpune, nejasne, kao i ponude s ponuđenim iznosom nižim od utvrđene početne cijene, neće se razmatrati.

17. Općinsko vijeće Općine Križ zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu te može odustati od prodaje u svako doba prije potpisivanja ugovora, uz povrat iznosa jamčevine.“

II.

Za provedbu natječaja iz točke I. ove Odluke ovlašćuje se Općinski načelnik Općine Križ, koji će imenovati Povjerenstvo za pripremu i provedbu postupka javnog natječaja za prodaju nekretnina.

III.

Javni natječaj će se objaviti u Narodnim novinama i na internetskoj stranici Općine Križ.

IV.

Općinsko vijeće Općine Križ odobrava da se, prije objave natječaja, u pomoćnim poslovnim knjigama Općine Križ, evidentiraju nekretnine iz ovog javnog natječaja koje u ranijem razdoblju nisu evidentirane kao imovina Općine Križ.

V.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 940-01/26-01/04

URBROJ: 238-16-01-26-1

Križ, 26. veljače 2026.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić